Pasífae (lúa)

Pasífae  Descubrimento Descuberta por  P. J. Melotte Descuberta no 27 de xaneiro de 1908 Designación alternativa Xúpiter VIII Características orbitais Raio orbital medio  24.094.770 km Periapse 16.980.250 km Apoapse  31.209.300 km Excentricidade 0,2953 Período orbital 764,082032 d (2,092 a) Inclinación  145,24° (respecto da eclíptica)143,04° (respecto do ecuador de Xúpiter)  Velocidade orbital 2,242 km/s Satélite de Xúpiter Características físicas Raio medio 30 km18? km Área superficial ~11.300 km² Volume ~113.000  km3 Masa ~3,0 x 1017 kg Densidade media 2,6 g/cm3 asumida Gravidade superficial ~0,022 m/s2 (0,002 g)  Velocidade de escape ~0,036 km/s Albedo  0,04 (asumido)0,10 Temperatura ~124 K

Pasífae (ou en grego Πασιφάη) é unha lúa de movemento retrogrado do planeta Xúpiter. Foi descuberta no ano 1908 por Philibert Jacques Melotte e recibiría máis tarde o nome mitolóxico de Pasífae. Na mitoloxía grega, Pasífae era a muller de Minos e nai do Minotauro.

Foi vista por primeira vez nunha placa tomada no Royal Greenwich Observatory, na noite do 28 de febreiro de 1908. Na inspección de placas previas, sería detectada a lúa nunha placa tomada o 27 de xaneiro. Recibiu a designación provisional , ó principio non estaba moi claro se era unha lúa de Xúpiter ou un asteroide. A confirmación de que era unha lúa de Xúpiter chegaría o 10 de abril. Pasífae non recibiría o seu nome oficial ata o ano 1975;IAUC 2846: Satellites of Jupiter 7 de outubro de 1974 (bautizando a lúa), antes dese ano era simplemente coñecida coma . Foi chamada ás veces "Poseidón" entre os anos 1955 a 1975.

 Órbita 
miniatura|esquerda|300px|Satélites irregulares retrógrados de Xúpiter.
Pasífae órbita Xúpiter nunha órbita retrograda cunha grande excentricidade e tamén cunha grande inclinación. Esta lúa dálle o seu nome ó grupo de satélites Pasífae, un grupo de lúas retrógradas irregulares que orbitan ó redor de Xúpiter a unha distancia media de entre 22,8 a 24,1 millóns de quilómetros, con inclinacións de entre 144,5° e 158,3°.Sheppard, S. S.; Jewitt, D. C.; e Porco, C. C.; Jupiter's Outer Satellites and Trojans, in Jupiter: The Planet, Satellites and Magnetosphere, edited by Fran Bagenal, Timothy E. Dowling, William B. McKinnon, Cambridge Planetary Science, Vol. 1, Cambridge, UK: Cambridge University Press, ISBN 0-521-81808-7, 2004, pp. 263-280 Os seus elementos orbitais foron tomados en xaneiro do ano 2000. Pero estes parámetros están en continuo cambio debido as perturbacións solares e do propio planeta Xúpiter sobre a órbita de Pasífae. O diagrama ilustra a órbita de Pasífae en relación a outros satélites irregulares retrógrados de Xúpiter. Os segmentos amarelos representan a excentricidade orbital que se estenden dende o pericentro ó apocentro. A lúa de galileo máis exterior, Calisto, foi posta coma referencia.

Pasífae tamén é moi coñecida por estar nunha resonancia orbital secular con Xúpiter (facendo coincidir a lonxitude da súa periapse coa lonxitude do perihelio de Xúpiter).

 Características físicas 
Cun diámetro estimado de 58 km, Pasífae é a lúa retrógrada irregular máis grande de Xúpiter e a terceira máis grande entre tódalas lúas irregulares de Xúpiter, só por detrás das lúas Himalia e Elara.

As medicións espectroscópicas no infravermello indican que Pasífae ten un espectro semellante ós dalgún dos tipos de asteroides existentes, o cal fai sospeitar dunha posible orixe asteroidal. De feito pénsase que esta lúa podería se-lo fragmento dun asteroide capturado, así coma as outras lúas do grupo de satélites Pasífae.Sheppard, S. S.; e Jewitt, D. C.; An Abundant Population of Small Irregular Satellites Around Jupiter, Nature, Vol. 423 (Maio 2003), pax. 261-263

No espectro visible, Pasífae aparece gris (índices de cor B-V=0.74 V-R=0.38), de xeito semellante ós asteroides tipo C.Grav, T.; Holman, M. J.; Gladman, B. J.; e Aksnes, K.; Photometric Survey of the Irregular Satellites, Icarus, Vol. 166 (2003), pp. 33-45

 Notas 

 Véxase tamén 
 Outros artigos 
 Aneis de Xúpiter
 Xúpiter

 Ligazóns externas 
 Pasiphae Profile by NASA's Solar System Exploration 
 David Jewitt pages 
 Scott Sheppard pages 
 IAU-MPC NSES 

Categoría:Lúas de Xúpiter